Поддръжка на файлове Ако не планираш да получаваш книгите си от магазина на производителя, ще трябва да обърнеш внимание на това кои типове файлове се поддържат. Някои автори ще продават книгите си независимо във формат .epub, а устройствата Amazon Kindle не поддържат този формат, въпреки че можеш да използваш софтуер за конвертиране на файлове или да ги качиш с помощта на приложението Send To Kindle. И трите производителя позволяват да изпращате файлове към електронният си четец. При Amazon можеш да настроиш имейл адрес на Kindle и да изпращаш файлове директно на устройството. Те ще се появят в библиотека ти. По-висококачествените Kobo имат Dropbox за безжично прехвърляне на файлове, а отворената екосистема означава, че се поддържат много повече типове файлове, отколкото в Kindle, включително по-популярния формат .epub. При форматите PocketBook е няколко крачки напред, като поддържа най-много формати, Dropbox, Send-to-PocketBook и ADE. Шрифтове Ще откриеш, че Kindle имат някои персонализирани шрифтове, разработени от Amazon, като най-популярните са Bookerly и Ember. Установихме, че списъкът с шрифтове на Kindle е достатъчно обширен, за да не намираме нужда да зареждаме повече, но можеш да го направиш, ако искаш. Устройствата Kobo също имат свой собствен набор от шрифтове по подразбиране, но няма правило, което да забранява зареждането на още такива, включително персонализираните шрифтове на Amazon като Bookerly. Зареждане е лесно, само трябва да свържеш своя четец Kobo към компютъра и да преместиш желания шрифт в папката с шрифтове на устройството. При PocketBook си малко ограничен от към шрифтове и може да избираш само от стандартните, които получаваш инсталирани фабрично в четеца. Аудио книги И Kobo, и Kindle са доста затворени, когато става въпрос за аудио книги. Трябва да получиш аудио съдържанието си директно от производителя на устройството. След като си се сдобил с аудио заглавия, всички наши любими електронни четци са снабдени с вграден Bluetooth, така че можеш да слушаш с безжични слушалки. PocketBook пък ти позволява да слушаш дори MP3 файлове и не те ограничава от къде да си купуваш книгите.